Document ID: 32004R0710

32004R0710
L 111/23
SLUŽBENI LIST EUROPSKE UNIJE
16.04.2004.
UREDBA KOMISIJE (EZ) br. 710/2004
od 16. travnja 2004.
o odstupanju od Uredbe (EZ) br. 780/2003 u pogledu carinske potkvote za smrznuto meso životinja vrste goveda obuhvaćeno oznakom KN 0202 i proizvode obuhvaćene oznakom KN 0206 29 91
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu Vijeća (EZ) br. 1254/1999 od 17. svibnja 1999. o zajedničkom uređenju tržišta goveđeg i telećeg mesa (1), a posebno njezin članak 32. stavak 1. podstavak 1.,
budući da:
(1)
Uredbom Komisije (EZ) br. 780/2003 (2) otvoreno je i predviđeno upravljanje carinskom potkvotom II. za 34 450 tona smrznutog mesa životinja vrste goveda s rednim brojem 09.4003 za razdoblje od 1. srpnja 2003. do 30. lipnja 2004., podijeljeno u dva polugodišnja razdoblja.
(2)
Kako bi gospodarski subjekti s poslovnim nastanom u Češkoj, Estoniji, Cipru, Latviji, Litvi, Mađarskoj, Malti, Poljskoj, Sloveniji i Slovačkoj od 1. svibnja 2004. mogli koristiti potkvote II., količine raspoložive za razdoblje korištenja potkvote koje traje od 1. siječnja do 30. lipnja 2004. su u skladu s Uredbom Komisije (EZ) br. 2341/2003 (3) pro rata temporis podijeljene na dvije tranše. U skladu s tom Uredbom zahtjevi za izdavanje dozvole mogu se podnijeti u razdoblju od 5. do 8. siječnja 2004. i od 3. do 7. svibnja 2004.
(3)
Razdoblje koje odgovara drugoj tranši traje samo dva mjeseca. Pored toga su količine raspoložive za to razdoblje razmjerno male. Kako bi se optimiziralo korištenje uvoznih dozvola za mesne proizvode pod potkvotom II. za to razdoblje, prikladno je odstupiti od članka 14. stavka 7. podstavka 1. Uredbe (EZ) br. 780/2003 tako da se svim vlasnicima uvoznih dozvola odobri puštanje mesa, prethodno skladištenog u skladu sa skladišnim sustavom Zajednice, u slobodan promet, bez količinskog ograničenja.
(4)
Mjere predviđene u ovoj Uredbi u skladu su s mišljenjem Upravljačkog odbora za govedinu i teletinu,
DONIJELA JE OVU UREDBU:
Članak 1.
Odstupajući od članka 14. stavka 7. podstavka 1. Uredbe (EZ) br. 780/2003, vlasnici uvoznih dozvola izdanih nakon 1. svibnja 2004. u okviru Uredbe (EZ) br. 2341/2003 mogu pustiti u slobodan promet meso koje je prethodno bilo skladišteno u skladu sa skladišnim sustavom Zajednice, bez količinskog ograničenja.
Članak 2.
Ova Uredba stupa na snagu sljedećeg dana od dana objave u Službenom listu Europske unije.
Primjenjuje se od 1. svibnja 2004.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 16. travnja 2004.

Labels: 3
17